गोहाना। गोहाना में सोमवार सुबह एक सड़क हादसे में चार लोगों की मौत हो गई, जबकि एक गंभीर रूप से घायल हो गया। सभी एक ही परिवार के बताए जा रहे हैं। सूचना के बाद सूचना के बाद मौके पर पहुंच पुलिस ने घटना की जांच शुरू कर दी है। लाशों को पोस्टमार्टम के लिए और घायल को उपचार के लिए अस्पताल ले जाया गया है।
छुट्टियां मनाने झज्जर जा रही थी महिला
प्राप्त जानकारी के अनुसार गोहाना की अंजु पत्नी अनिल (चंडीगढ़ पुलिस में तैनात सिपाही) अपने तीन बच्चों के साथ छुट्टियां मनाने झज्जर में अपने मायके जा रही थी। अंजु का भाई इन्हें लेने के लिए गोहाना आया था। सुबह के वक्त सभी कार में सवार होकर झज्जर के लिए निकले, लेकिन घर से कुछ ही दूरी पर एक दर्दनाक हादसे का शिकार हो गए।
भैंसवान के पास पेड़ से टकराई कार
गोहाना-रोहतक रोड पर स्थित गांव भैंसवान के पास इनकी कार बेकाबू हो एक पेड़ जा टकराई। इस हादसे में एक महिला, उसके भाई और दो बच्चों की मौके पर ही मौत हो गई। इसके अलावा हादसे में एक बच्चा गंभीर घायल भी बताया जा रहा है। उधर सूचना के बाद गोहाना सदर थाने की पुलिस ने माैके पर पहुंचकर मामले की जांच शुरू कर दी है।
आगे की स्लाइड में देखें और फोटो.............................
hin_Deva hin_Deva hin_Deva mag_Deva hin_Deva hin_Deva